Ubakaji na mauaji yamechangia maandamano na kampeni ya #AmINext campaign katika mtandao wa kijamii Twitter, na  waraka uliotiwa saini  na zaidi ya watu 500,000 kutaka kurudishwa kwa hukumu ya kifo  katika taifa  linalokabiliana na viwango vya juu vya uhalifu.

Rais wa Afrika kusini Cyril Ramaphosa ameahidi  msururu wa hatua  kukabiliana na mzozo - ikiwemo kuidhinisha daftari la wahalifu, kuongeza idadi ya "mahakama maalum ya wahalifu wa unyanyasaji wa kingono", na hukumu kali zaidi.  

Mpiga picha Sarah Midgley, mama wa watoto wawili mwenye umri wa miaka 37 anayeishi katika mji wa Johannesburg, bado anapata unafuu kutokana na athari za kubakwa tariban muongo mmoja uliopita.

Amemuarifu mwandishi wa BBC wa masuala ya wanawake Esther Akello Ogola kuhusu masaibu yake.

Nilibakwa na aliyekuwa mpenzi wangu mnamo 2010, karibu na muda wa wakati Kombe la Dunia lilipokuwa linafanyika Afrika kusini.

Mpenzi wangu alikuwa akininyanyasa kimwili na kiakili kwa takriban mwaka mmoja na nusu kabla nil... Endelea na makala kwa vibambo vingine 4000 isizidi:
ipojiamini kuondoka.

Nilitishia kuondoka mara kadhaa lakini kila nilipojaribu , alinigeukia na kunishambulia zaidi.

Alinipiga mateke, mara nyingine ananikaba koo na kuniuma. Alitisha kuwabaka binti zangu mara kwa mara na kuwaua mbele yangu iwapo nitasubutu kumwacha.

Wanawake wengi na wasichana wanaishi wakiwa na hofu ya kubakwa

Sikumueleza mtu yoyote kuhusu hili kwasababu niliona aibu na kushikwa na haya kwamba sikuweza kujitetea.

Nilijitenga na familia na marafaiki kwasababu sikujiamini baada ya kupata talaka na mpenzi wangu huyo wa zamani alinishawishi  kuwa rafiki zangu na familia yangu haikunijali. Niliamini pia kwamba atawadhuru watoto wangu.

Nilipoamini kumuacha hatimaye, niliondoka kwa siri. hatahivyo siku 10 baadaye alikuja kwangu.

Nilishtushwa pakubwa kwamba alinipata.

Alisema amekuja tu kuniomba msaada kwa mara ya mwisho. Alisema hana pesa wala uwezo wa kwenda shamabani kwa mjombake ambako ni kiasi ya 25km kutoka nilikokuwa naishi.

Aliniahidi kuwa ataniondokea maishani mwangu kabisa, iwapo nitampeleka kwa gari. Nilimuamini.

Kwa miaka mingi baad aya ubakaji huo, najilaumu kwa kuamini kwamba angeniacha huru.

Muda mfupi wakati tukiwa kwenye safari garini, nilihisi akibadilika. Alikuwana wasiwasi na nilijiambia pengine ni kutokana na kwamba yeye ni mraibu wa madawa ya kulevya aina ya heroin.

Nilimuambia nitafika mpaka kwenye langi tu la kuingia shamabni pekee alafu nitarudi zangu.

Kama nilidhani kwamba mambo sio salama, aliyofanya baada ya hapo yalithibitisha fikra zangu. Aliniambia ningeondoka iwapo tu ataniambia niodnoke na akafunga milango ya gari.

Nilipofika shambani, alikuja upande niliokaa na kufungua mlango na kunivuruta kwa nywele na nilipokuwa naanguka kutoka kwenye gari alinipiga teke kichwani na nikapoteza fahamu.

Nilipopata fahamu, nilikuwa kwenye moojawapo ya nyumba katika shamba hilo na alikuwa yuko juu yangu. rafiki yake mmoja pia alikuwa amekuja na kunibaka pia wakati mpanezi wangu huyo wa zamani alipomaliza.

Nilipotewa na fahamu tena na nilipoamka, mhudumu wa mjombake...